หุ้นไทยเปิดตลาดพุ่งทะยานกว่า 20 จุด
หุ้นไทยเปิดตลาดพุ่งทะยานกว่า 20&nbsp;จุด หลังนายกรัฐมนตรีเสนอทางออกทางการเมือง
4 พ.ค. 2553

หุ้นไทยเปิดตลาดพุ่งทะยานกว่า 20 จุด หลังนายกรัฐมนตรีเสนอทางออกทางการเมือง
วันนี้หุ้นไทยเปิดตลาดพุ่งทะยานกว่า 20 จุดและล่าสุด บวกกว่า 31 จุดหรือ 4.07%  ซื้อขายที่  794.58  ท่ามกลางมูลค่าการซื้อขายเกือบ 2 หมื่นล้านบาท  หลังนายกรัฐมนตรีเสนอทางออกทางเมือง  พร้อมจัดให้มีการเลือกตั้งใหม่ในวันที่ 14  พ.ย.นี้  รวมถึง ปัจจัยต่างประเทศก็เป็นใจ หลังดัชนีดาวโจนส์ บวก 143 จุดหรือ 130%  ปิดที่ 11,151  จุด ทำให้บรรดานักวิเคราะห์ต่างปรับมุมมมองการลงทุนดีขึ้นมาก แม้ว่ากลุ่มนปช.ยังไม่ประกาศยอมรับข้อเสนอดังกล่าวก็ตาม 
ด้านนักวิเคราะห์บริษัทหลักทรัพย์ธนชาตมองเป้าใหม่ระยะใกล้ที่ระดับ 800 จุด และคาดว่าสิ้นปีมีโอกาสถึงเป้าหมาย 850-950 จุด  เพราะการเมืองมีทางออกและบริษัทจดทะเบียนมีกำไรที่ดีขึ้นตามการฟื้นตัวของเศรษฐกิจไทยและเศรษฐกิจโลก
ขณะที่นักวิเคราะห์บริษัทหลักทรัพย์เอเซียพลัสก็คาดว่าดัชนีมีโอกาสถึง 800 จุดเช่นเดียวกัน ส่วนนักวิเคราะห์บริษัทหลักทรัพย์ฟินันเซียไซรัส มองว่าวันนี้หุ้นขึ้น 10 จุด เพราะ ในอดีต ยุบสภาแล้วหุ้นมักขึ้นเฉลี่ย 0.3% ในวันรุ่งขึ้น ยกเว้นครั้งที่นายทักษิณประกาศยุบสภาในเดือน ก.พ. 2549 ครั้งนั้นทำให้หุ้นขึ้นทันที 1.5% หรือ 11 จุด และโดยเฉลี่ยแล้วยิ่งเข้าใกล้วันเลือกตั้ง หุ้นยิ่งมีโอกาสบวกมาก